proxectonos/corpus_dominio_legal_administrativo_tmp huggingface dataset:
RESOLUCIÓN do 1 de xuño de 2018 pola que se aproban e se fan públicas as relacións provisionais de admitidos e excluídos ás probas para a renovación da habilitación do persoal de acceso a espectáculos públicos e actividades recreativas.
Academia Galega de Seguridade Pública — III. Outras disposicións — 11/06/2018

De conformidade co establecido no artigo 5 da Orde do 21 de xaneiro de 2010 pola que se regula a actividade de control de acceso a espectáculos públicos e actividades recreativas e se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 24, do 5 de febreiro), e no ordinal quinto da Resolución do 20 de abril de 2018 pola que se convocan probas para a renovación da habilitación do persoal de control de acceso a espectáculos públicos e actividades recreativas (DOG núm. 85, do 3 de maio), esta dirección xeral
Aprobar as listas provisionais de admitidos e excluídos ás probas para a renovación da habilitación do persoal de control de acceso a espectáculos públicos e actividades recreativas convocadas pola Resolución do 20 de abril de 2018 (DOG núm. 85, do 3 de maio).
A listaxe provisional de aspirantes admitidos poderase consultar a través da páxina web oficial da Academia Galega de Seguridade Pública http://agasp.xunta.es.
A listaxe provisional de aspirantes excluídos, con indicación da causa determinante da súa exclusión, figura como anexo a esta resolución.
Os aspirantes excluídos dispoñerán dun prazo de dez (10) días hábiles, contados a partir do día seguinte ao da publicación desta resolución no
Diario Oficial de Galicia
, para emendaren o defecto que motivou a exclusión.
Os aspirantes que dentro do prazo sinalado non emenden os defectos motivo de exclusión serán excluídos definitivamente.
Así mesmo, os aspirantes que non figuren na relación de admitidos nin na de excluídos disporán do mesmo prazo co obxecto de formularen reclamación.
A Estrada, 1 de xuño de 2018
RESOLUCIÓN do 1 de xuño de 2018 pola que se aproban e se fan públicas as relacións provisionais de admitidos e excluídos ás probas para a obtención da habilitación do persoal de acceso a espectáculos públicos e actividades recreativas.
Academia Galega de Seguridade Pública — III. Outras disposicións — 11/06/2018

De conformidade co establecido no artigo 5 da Orde do 21 de xaneiro de 2010 pola que se regula a actividade de control de acceso a espectáculos públicos e actividades recreativas e se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 24, do 5 de febreiro), e no ordinal sexto da Resolución do 20 de abril de 2018 pola que se convocan probas para a obtención da habilitación do persoal de control de acceso a espectáculos públicos e actividades recreativas (DOG núm. 85, do 3 de maio), esta dirección xeral
Aprobar as listas provisionais de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas convocadas pola Resolución do 20 de abril de 2018 (DOG núm. 85, do 3 de maio).
A listaxe provisional de aspirantes admitidos poderase consultar a través da páxina web oficial da Academia Galega de Seguridade Pública http://agasp.xunta.es.
A listaxe provisional de aspirantes excluídos, con indicación da causa determinante da súa exclusión, figura como anexo a esta resolución.
Os aspirantes excluídos dispoñerán dun prazo de dez (10) días hábiles, contados a partir do día seguinte ao da publicación desta resolución no Diario Oficial de Galicia, para emendaren o defecto que motivou a exclusión.
Os aspirantes que dentro do prazo sinalado non emenden os defectos motivo de exclusión serán excluídos definitivamente.
Así mesmo, os aspirantes que non figuren na relación de admitidos nin na de excluídos dispoñerán do mesmo prazo co obxecto de formularen reclamación.
A Estrada, 1 de xuño de 2018
ORDE do 31 de maio de 2018 pola que se publica a concesión dos premios extraordinarios de formación profesional de grao superior correspondentes ao curso 2016/17, convocados pola Orde do 7 de febreiro de 2018 (Diario Oficial de Galicia número 33, do 15 de febreiro).
Consellería de Cultura, Educación e Ordenación Universitaria — III. Outras disposicións — 11/06/2018

A Orde do 6 de febreiro de 2018 (DOG do 15 de febreiro), pola que se convocan os premios extraordinarios de formación profesional de grao superior correspondentes ao curso 2016/17, establece no seu artigo 14.2 que a persoa titular da Dirección Xeral de Educación, Formación Profesional e Innovación Educativa elevará a proposta feita polo xurado de selección á persoa titular da Consellería de Cultura, Educación e Ordenación Universitaria, quen emitirá a correspondente orde de adxudicación para a súa publicación no Diario Oficial de Galicia.
Unha vez realizada polo xurado de selección a valoración das solicitudes presentadas, publicados os resultados coas puntuacións provisionais obtidas polos candidatos e candidatas, resoltas as reclamacións presentadas, vistas a acta coa proposta definitiva do xurado de selección e a proposta do director xeral de Educación, Formación Profesional e Innovación Educativa sobre a concesión destes premios,
Primeiro. Conceder os premios extraordinarios de formación profesional de grao superior correspondentes ao curso 2016/17 ao alumnado que figura no anexo desta orde.
Segundo. Contra esta orde poderase recorrer mediante recurso potestativo de reposición, ante a persoa titular da Consellería de Cultura, Educación e Ordenación Universitaria, no prazo dun mes a partir do día seguinte ao da data de publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 31 de maio de 2018
DECRETO 54/2018, do 31 de maio, polo que se nomea director da Axencia Galega da Calidade Alimentaria a Manuel Rodríguez Vázquez.
Consellería do Medio Rural — II. Autoridades e persoal — 01/06/2018

En virtude do establecido no artigo 18.2 dos estatutos da Axencia Galega de Calidade Alimentaria aprobados polo Decreto 52/2018, do 5 de abril, e nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural e logo de deliberación do Consello da Xunta de Galicia, na súa reunión do día trinta e un de maio de dous mil dezaoito,
Nomeo director da Axencia Galega da Calidade Alimentaria a Manuel Rodríguez Vázquez.
Santiago de Compostela, trinta e un de maio de dous mil dezaoito
EXTRACTO da Resolución do 3 de maio de 2018 pola que se convoca a novena edición dos premios Agader ás iniciativas de desenvolvemento rural.
Axencia Galega de Desenvolvemento Rural — III. Outras disposicións — 18/05/2018

BDNS (Identif.): 397744.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Obxecto
Fomentar actuacións que animen a participación pública e privada no proceso de desenvolvemento rural mediante a concesión de premios a iniciativas de desenvolvemento rural.
Segundo. Beneficiarios
Persoas físicas ou xurídicas de natureza privada.
Terceiro. Bases reguladoras
Resolución do 3 de maio de 2018 pola que se convoca a novena edición dos premios Agader ás iniciativas de desenvolvemento rural.
Cuarto. Contía
A contía global da convocatoria é de 80.000 €.
Quinto. Prazo de presentación de solicitudes
O prazo para presentar as solicitudes será dun (1) mes contado a partir do día seguinte ao da publicación da resolución da convocatoria no Diario Oficial de Galicia.
Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte.
Sexto. Outros datos
Este procedemento tramítase en réxime de concorrencia competitiva.
Santiago de Compostela, 3 de maio de 2018
RESOLUCIÓN do 8 de maio de 2018 pola que se dá publicidade do convenio de colaboración subscrito por este organismo no primeiro cuadrimestre do ano 2018.
Instituto Galego de Seguridade e Saúde Laboral — III. Outras disposicións — 18/05/2018

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar, no
Diario Oficial de Galicia
, unha relación dos convenios subscritos no cuadrimestre anterior.
En consecuencia, e para dar cumprimento a esta obriga,
Artigo único
Darlle publicidade á relación dos convenios subscritos polo Instituto Galego de Seguridade e Saúde Laboral nos meses de xaneiro, febreiro, marzo e abril do ano 2018, que se incorpora como anexo a esta resolución.
Santiago de Compostela, 8 de maio de 2018
Convenio
Obxecto
Importe achegado polo Issga
Data de sinatura
Convenio de colaboración entre a Escola Galega de Administración Pública e o Instituto Galego de Seguridade e Saúde Laboral para o desenvolvemento de actividades de formación, divulgación e investigación en materia de prevención de riscos laborais
A participación nas actividades da EGAP do persoal dependente do Issga, así como a colaboración e o desenvolvemento conxunto de actividades de carácter formativo, divulgador e investigador en materias de competencia das institucións asinantes del, actuando de forma máis eficaz e eficiente na utilización dos medios humanos, materiais e organizativos de cada unha delas, para un mellor cumprimento dos fins de ambas as dúas partes, en beneficio da cidadanía e da sociedade galega
0,00 €
12.1.2018
ORDE do 27 de abril de 2018 pola que se fixan os prezos privados de venda ao público de tres publicacións editadas por esta consellería.
Consellería do Mar — III. Outras disposicións — 18/05/2018

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no
Diario Oficial de Galicia
.
Vistos a proposta formulada pola Dirección Xeral de Desenvolvemento Pesqueiro e o informe favorable da Consellería de Facenda, esta consellería
Artigo único
1. Quedan aprobados os prezos de venda ao público das publicacións editadas por esta consellería que se relacionan no anexo.
2. Estes prezos entenderanse, de ser o caso, co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 27 de abril de 2018
ORDE do 8 de maio de 2018 pola que se fai público o incremento do crédito previsto na Orde do 21 de xullo de 2017 pola que se establecen as bases reguladoras para a concesión de subvencións aos concellos galegos, destinadas á mellora da accesibilidade nos edificios e espazos de uso público, cofinanciadas polo programa operativo do Fondo Europeo de Desenvolvemento Rexional Galicia 2014-2020, e se procede á súa convocatoria para os anos 2017 e 2018.
Consellería de Política Social — III. Outras disposicións — 18/05/2018

Con data 9 de agosto de 2017 publícase no Diario Oficial de Galicia a Orde do 21 de xullo de 2017 pola que se establecen as bases reguladoras para a concesión de subvencións aos concellos galegos, destinadas á mellora da accesibilidade nos edificios e espazos de uso público, cofinanciadas polo programa operativo do Fondo Europeo de Desenvolvemento Rexional Galicia 2014-2020, e se procede á súa convocatoria para os anos 2017 e 2018, modificada pola Orde do 22 de decembro de 2017, publicada o 29 de decembro.
No seu artigo 2.2, segundo o disposto no artigo 30.2 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia, está prevista a ampliación excepcional dos créditos dispoñibles cando o aumento veña derivado dunha xeración, ampliación ou incorporación ou existan remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo.
Debido a que o crédito previsto na citada orde respecto da anualidade 2018 non resultou suficiente para atender todas as solicitudes cuxo obxecto é susceptible de subvención e existe crédito dispoñible na aplicación orzamentaria con cargo á cal se financia a convocatoria e se cumpren os requisitos establecidos nos citados artigos, devén oportuno incrementalo, en liña coas previsións da normativa aplicable na materia e dos obxectivos da Estratexia galega sobre discapacidade 2015-2020 de garantir o pleno exercicio dos dereitos e liberdades das persoas con discapacidade e asegurar a accesibilidade universal.
Por iso, e facendo uso das facultades que teño atribuídas pola Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Incremento do crédito
Increméntase o crédito destinado ao financiamento das axudas reguladas a través da Orde do 21 de xullo de 2017 pola que se establecen as bases reguladoras para a concesión de subvencións aos concellos galegos, destinadas á mellora da accesibilidade nos edificios e espazos de uso público, cofinanciadas polo programa operativo do Fondo Europeo de Desenvolvemento Rexional Galicia 2014-2020, e se procede á súa convocatoria para os anos 2017 e 2018, modificada pola Orde do 22 de decembro de 2017.
O importe do incremento, que se realizará con cargo á aplicación orzamentaria 12.04.312E.760.1 e anualidade 2018, é de 259.602 euros.
O incremento non implica a apertura de novo prazo de presentación de solicitudes.
Disposición derradeira. Entrada en vigor
Esta orde entrará en vigor o día seguinte da súa publicación no Diario Oficial de Galicia.
Santiago de Compostela, 8 de maio de 2018
CORRECCIÓN DE ERROS. Resolución do 12 de abril de 2018 pola que se establecen as bases reguladoras e se convocan para o ano 2018 as axudas aos investimentos en tecnoloxías forestais, procesamento, mobilización e comercialización de produtos forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020 (código de procedemento IN500A).
Axencia Galega da Industria Forestal — III. Outras disposicións — 14/05/2018

Advertidos erros na referida resolución, publicada no
Diario Oficial de Galicia
núm. 82, do 27 de abril de 2018, cómpre facer as seguintes correccións:
– Nas páxinas 22493 e 22494, no artigo 7.1.b).2º, onde di:
«Por cada unidade resultante da aplicación da seguinte fórmula: [(V+T)/I]-1.
V: importe do volume de vendas da empresa; I: suma dos investimentos solicitados;
T: importe de contratos de saca ou servizo (máx. 60): 10 puntos.».
Debe dicir:
«Por cada unidade resultante da aplicación da seguinte fórmula: [(V+T)/I]-1: 10 puntos (máx. 60).
V: importe do volume de vendas da empresa; I: suma dos investimentos solicitados;
T: importe de contratos de saca ou servizo».
– Na páxina 22505, artigo 16.5, onde di: «Se o envío da notificación electrónica non fose posible por problemas técnicos, a Axencia Galega de Innovación practicará a notificación polos medios previstos na normativa reguladora e do procedemento administrativo común», debe dicir: “«Se o envío da notificación electrónica non é posible por problemas técnicos, a Axencia Galega da Industria Forestal practicará a notificación polos medios previstos na normativa reguladora e do procedemento administrativo común».
EXTRACTO da Resolución do 30 de abril de 2018 pola que se modifican os créditos orzamentarios das bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020 (Galicia emprende).
Instituto Galego de Promoción Económica — III. Outras disposicións — 14/05/2018

BDNS (Identif.): 342092.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Modificación dos créditos orzamentarios
Modifícanse os créditos da convocatoria 2017.3 das axudas para novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020 (Galicia emprende) (DOG nº 73, do 17 de abril), que se aboarán con cargo á aplicación orzamentaria 09.A1.741A.7704, que quedan do seguinte xeito:
Convocatoria 2017.3: 804.035,66 € para o ano 2018 e 794.141,89 € para o ano 2019.
Santiago de Compostela, 30 de abril de 2018
RESOLUCIÓN do 30 de abril de 2018 pola que se modifican os créditos orzamentarios das bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020 (Galicia emprende).
Instituto Galego de Promoción Económica — III. Outras disposicións — 14/05/2018

Mediante a Resolución do 30 de marzo de 2017 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e proceden á convocatoria en réxime de concorrencia competitiva (Galicia Emprende) (DOG nº 73, do 17 de abril) para o exercicio 2017.
No punto terceiro do «Resolvo» establécense os créditos dispoñibles para as convocatorias 2017.1, 2017.2 e 2017.3 e, no caso de remanente de crédito dunha convocatoria, incrementarase o crédito da convocatoria posterior mediante modificación desta resolución, que se publicará no
Diario Oficial de Galicia
.
Na Resolución do 30 de marzo de 2017 (DOG nº 73, do 17 de abril) o crédito dispoñible para a primeira convocatoria ascendía a 2.500.000 €, dos cales se comprometeron 1.860.073,27 €, e o crédito para a segunda convocatoria ascendía a 1.500.000 €, dos cales se comprometeron 991.720,22 €, do que resulta un remanente conxunto de 1.148.206,51 €.
Na súa virtude e de conformidade coas facultades que teño conferidas,
Único.
Modificar os créditos da convocatoria 2017.3 das axudas para novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020 (Galicia Emprende) (DOG nº 73, do 17 de abril), que queda do seguinte xeito:
Santiago de Compostela, 30 de abril de 2018
CORRECCIÓN DE ERROS. Resolución do 26 de abril de 2018, da Secretaría Xeral Técnica da Consellería do Medio Rural, pola que se dá publicidade aos convenios de colaboración subscritos no terceiro cuadrimestre do ano 2017.
Consellería do Medio Rural — III. Outras disposicións — 14/05/2018

Advertido erro na devandita resolución, publicada no
Diario Oficial de Galicia
núm. 33, do 15 de febreiro de 2018, cómpre incluír os convenios de colaboración relacionados a continuación:
DECRETO 45/2018, do 30 de abril, polo que se dispón o cesamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 09/05/2018

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia, e no artigo 9.e) do Regulamento de réxime interno deste, e de acordo coa proposta efectuada pola Confederación de Empresarios de Galicia o 3 de abril de 2018,
Artigo único
Que cese, como membro titular do Consello Económico e Social de Galicia, Elier Ojea Ureña, en representación da Confederación de Empresarios de Galicia.
Santiago de Compostela, trinta de abril de dous mil dezaoito
DECRETO 46/2018, do 30 de abril, polo que se dispón o nomeamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 09/05/2018

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do Regulamento de réxime interno deste, e de acordo coa proposta efectuada pola Confederación de Empresarios de Galicia o 3 de abril de 2018,
Artigo único
Nomear membro titular do Consello Económico e Social de Galicia a José María Seijas López, en representación da Confederación de Empresarios de Galicia.
Santiago de Compostela, trinta de abril de dous mil dezaoito
RESOLUCIÓN do 16 de maio de 2018 pola que se ordena a publicación do Acordo do Consello da Xunta de Galicia do 9 de maio de 2018 polo que se declaran festas de interese turístico de Galicia a Feira do Botelo da Fonsagrada (Lugo), a Festa do Caldo Galego de Mourente (Pontevedra) e a Semana Santa de Santiago de Compostela (A Coruña).
Axencia Turismo de Galicia — III. Outras disposicións — 28/05/2018

En cumprimento do disposto no artigo 18 do Decreto 4/2015, do 8 de xaneiro, polo que se regula a declaración de festas de interese turístico de Galicia, a Dirección da Axencia Turismo de Galicia dispón que se publique no
Diario Oficial de Galicia
o acordo adoptado polo Consello da Xunta de Galicia na súa reunión do 9 de maio de 2018, que a seguir se transcribe:
«Declarar festas de interese turístico de Galicia, de conformidade co establecido no Decreto 4/2015, do 8 de xaneiro, polo que se regula a declaración de festas de interese turístico de Galicia, as seguintes:
– Feira do Botelo da Fonsagrada (Lugo).
– Festa do Caldo Galego de Mourente (Pontevedra).
– Semana Santa de Santiago de Compostela (A Coruña)».
Santiago de Compostela, 16 de maio de 2018
RESOLUCIÓN do 16 de maio de 2018 pola que se dá publicidade aos convenios de colaboración subscritos no primeiro cuadrimestre do ano 2018.
Axencia Galega de Innovación — III. Outras disposicións — 28/05/2018

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Galega de Innovación nos meses de xaneiro, febreiro, marzo e abril do ano 2018, que se incorpora como anexo a esta resolución.
Santiago de Compostela, 16 de maio de 2018
EXTRACTO da Orde do 11 de maio de 2018 pola que se establecen as bases reguladoras do Programa de axudas para implantar a responsabilidade social empresarial (RSE), a igualdade laboral e a conciliación laboral e persoal, cofinanciadas polo programa operativo FSE Galicia 2014-2020, e se procede á súa convocatoria para o ano 2018.
Consellería de Economía, Emprego e Industria — III. Outras disposicións — 28/05/2018

BDNS (Identif.): 400263.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
As empresas solicitantes poderán ser pemes, micropemes ou persoas traballadoras autónomas, que teñan subscritos contratos con persoas traballadoras por conta allea, con domicilio social e centro de traballo en Galicia, calquera que sexa a súa forma xurídica, e que estean validamente constituídas no momento de presentar a solicitude de axudas, e deberán contar cun mínimo de 5 persoas traballadoras.
Tamén poderán presentar solicitude as empresas con axencia, sucursal, delegación ou calquera outra representación en Galicia que deberán ter contratado nesta Comunidade Autónoma un mínimo de 8 persoas.
Segundo. Obxecto
Establecer as bases reguladoras, para o ano 2018, para a concesión, en réxime de concorrencia competitiva, de axudas e incentivos a pemes e micropemes, incluídas persoas traballadoras autónomas, para implantar sistemas de xestión de RSE (TR357B), a igualdade laboral (TR357C), así como para adoptar medidas de corresponsabilidade e de conciliación da vida familiar, persoal e laboral (TR357D), no ámbito da Comunidade Autónoma de Galicia.
Terceiro. Bases reguladoras
Orde do 11 de maio de 2018 pola que se establecen as bases reguladoras do Programa de axudas para implantar a responsabilidade social empresarial (RSE), a igualdade laboral e a conciliación laboral e persoal, cofinanciadas polo programa operativo FSE Galicia 2014-2020, e se procede á súa convocatoria para o ano 2018.
Cuarto. Importe
Para a concesión destas axudas destínase un millón trescentos catorce mil cento dous euros (1.314.102 €), de acordo coa seguinte distribución:
Liña I. Certificacións de RSE: cento cincuenta e cinco mil oitocentos oitenta euros (155.880 €).
Liña II. Elaboración e implantación de plans de igualdade: catrocentos mil euros (400.000 €).
Liña III. Conciliación da vida laboral, familiar e persoal.
Subliña 1. Incentivos para o fomento do teletraballo: trescentos dezaseis mil seiscentos once euros (316.611 €).
Subliña 2. Incentivos para o fomento da flexibilidade horaria: trescentos dezaseis mil seiscentos once euros (316.611 €).
Subliña 3. Subvencións para a adquisición de elementos tecnolóxicos que posibiliten o teletraballo: cento vinte e cinco mil euros (125.000 €).
Quinta. Prazo de presentación de solicitudes
O prazo para a presentación de solicitudes será dun mes contado a partir do día seguinte ao da publicación desta orde no Diario Oficial de Galicia.
Santiago de Compostela, 11 de maio de 2018
RESOLUCIÓN do 21 de maio de 2018, da Dirección Xeral de Educación, Formación Profesional e Innovación Educativa, pola que se regula a incorporación e impartición do programa de dobre titulación de Bacharelato e Baccalauréat -Bachibac- nos centros educativos sostidos con fondos públicos da Comunidade Autónoma de Galicia para o curso 2018/19.
Consellería de Cultura, Educación e Ordenación Universitaria — III. Outras disposicións — 28/05/2018

Co obxecto de continuar coas accións de mellora enmarcadas na Estratexia galega de linguas estranxeiras EDUlingüe 2020, así como a vontade de seguir promovendo a cooperación en materia educativa con Francia, procede a regulación da implantación do programa de dobre titulación de Bacharelato e Baccalauréat –Bachibac– en centros educativos de Galicia para o curso 2018/19.
Con esta finalidade, esta dirección xeral, resolve anunciar:
Primeiro. A regulación e convocatoria da incorporación e impartición do programa de dobre titulación de Bacharelato e Baccalauréat –Bachibac– en centros educativos sostidos con fondos públicos da Comunidade Autónoma de Galicia para o curso 2018/19 estará dispoñible na páxina web da Consellería de Cultura, Educación e Ordenación Universitaria www.edu.xunta.gal/portal.
Segundo. O prazo de presentación de solicitudes será dun mes contado a partir do día seguinte ao da publicación do anuncio da presente resolución no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día de prazo cadra inhábil, entenderase prorrogado ao primeiro día hábil seguinte e, se no mes do vencemento non houber día equivalente ao inicial do cómputo, entenderase que o prazo expira o último día do mes.
Terceiro. Os centros docentes que desexen impartir o programa Bachibac deberán formular a súa solicitude ante a Dirección Xeral de Educación, Formación Profesional e Innovación Educativa conforme o modelo que figura como anexo I da convocatoria e dirixila á Dirección Xeral de Educación, Formación Profesional e Innovación Educativa da Consellería de Cultura, Educación e Ordenación Universitaria.
Santiago de Compostela, 21 de maio de 2018
RESOLUCIÓN do 14 de maio de 2018, da Secretaría Xeral Técnica da Consellería do Mar, pola que se dá publicidade aos convenios de colaboración subscritos no primeiro cuadrimestre do ano 2018.
Consellería do Mar — III. Outras disposicións — 28/05/2018

O artigo 15 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Mar, nos meses de xaneiro, febreiro, marzo e abril de 2018, que se incorpora no anexo a esta resolución.
Santiago de Compostela, 14 de maio de 2018
EXTRACTO da Resolución do 14 de maio de 2018 pola que se aproban as bases reguladoras para a concesión, en réxime de concorrencia competitiva, das subvencións para o desenvolvemento de proxectos audiovisuais de produción galega e se convocan para o ano 2018.
Axencia Galega das Industrias Culturais — III. Outras disposicións — 28/05/2018

BDNS (Identif.): 399970.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán optar a estas subvencións todas as persoas físicas ou xurídicas constituídas como produtoras audiovisuais independentes cunha antigüidade mínima e sen interrupcións dun ano (epígrafe IAE 9611), e con sucursal ou oficina permanente polo menos un ano, previo a esta convocatoria, na Comunidade Autónoma de Galicia ou nun Estado membro da UE ou que forme parte do acordo que establece a Área Económica Europea e que desenvolvan a súa actividade habitual en Galicia.
Segundo. Finalidade
A finalidade das subvencións é o fomento dos traballos previos á produción audiovisual, que se atopen en fase inicial de desenvolvemento e que se prevexa que se levará a cabo nos exercicios 2018 e 2019, nas modalidades seguintes:
a) Desenvolvemento de proxectos de ficción para cine e televisión (longametraxes, series e miniseries).
b) Desenvolvemento de proxectos de animación (longametraxes cinematográficas e series de animación para TV).
c) Desenvolvemento de proxectos de documental para cine e televisión.
d) Desenvolvemento de proxectos de pilotos de programas para televisión que destaquen por ofrecer formatos innovadores e alto potencial de internacionalización.
Terceiro. Bases reguladoras
Resolución do 14 de maio de 2018 pola que se aproban as bases reguladoras para a concesión, en réxime de concorrencia competitiva, das subvencións para o desenvolvemento de proxectos audiovisuais de produción galega e se convocan para o ano 2018.
Cuarto. Importe
O importe máximo da subvención concedida pola Agadic non poderá superar o 75 % do importe subvencionable.
En todo caso, as cantidades máximas que se poderán conceder segundo o tipo de proxecto son as seguintes:
Longametraxe cinematográfica de ficción/serie ou miniserie de ficción para TV: 20.000 €.
Longametraxe cinematográfica de animación/serie de animación: 20.000 €.
Longametraxe de ficción para TV/longametraxe cinematográfica documental/longametraxe documental para TV/piloto de programa para TV: 10.000 €.
Quinto. Prazo de presentación de solicitudes
O prazo para a presentación das solicitudes será dun mes, contado a partir do día seguinte ao da publicación desta resolución no Diario Oficial de Galicia.
Santiago de Compostela, 14 de maio de 2018
RESOLUCIÓN do 23 de maio de 2018 pola que se dá publicidade ás axudas concedidas ao amparo da Resolución do 2 de xaneiro de 2018 pola que se establecen as bases reguladoras para a concesión, en réxime de concorrencia non competitiva, de subvencións a concellos declarados municipios turísticos e a xeodestinos de Galicia para a contratación de persoal nas oficinas de turismo nos meses de xuño, xullo, agosto e setembro, e se procede á súa convocatoria para o ano 2018.
Axencia Turismo de Galicia — III. Outras disposicións — 01/06/2018

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 20 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 04.A2.761A.460.0, crédito orzamentario 300.000,00 €, que figuran no anexo desta resolución, concedidas ao amparo da Resolución do 2 de xaneiro de 2018 pola que se establecen as bases reguladoras para a concesión, en réxime de concorrencia non competitiva, de subvencións a concellos declarados municipios turísticos e a xeodestinos de Galicia para a contratación de persoal nas oficinas de turismo nos meses de xuño, xullo, agosto e setembro, e se procede á súa convocatoria para o ano 2018.
Santiago de Compostela, 23 de maio de 2018
RESOLUCIÓN do 23 de maio de 2018 pola que se actualizan os prezos privados correspondentes aos estudos conducentes á obtención das titulacións do Centro Superior de Hostalaría de Galicia.
Axencia Turismo de Galicia — III. Outras disposicións — 01/06/2018

Por Orde do 4 de xullo de 2014 fíxanse os prezos privados correspondentes aos estudos conducentes á obtención das titulacións do Centro Superior de Hostalaría de Galicia (DOG núm. 128, do 8 de xullo).
No artigo 3 da citada orde regúlase a actualización dos prezos, e disponse que «Os prezos privados correspondentes ás ensinanzas establecidas nesta norma actualizaranse cada curso académico na mesma proporción que a variación interanual positiva experimentada polo índice de prezos de consumo (IPC) para a Comunidade Autónoma de Galicia no mes de xuño anterior ao do inicio do prazo de matrícula, mediante resolución da persoa titular da Dirección Xeral da Axencia Turismo de Galicia».
O dato do IPC do mes de xuño para a nosa Comunidade Autónoma publícao o Instituto Galego de Estatística a mediados do mes de xullo, iniciado xa o período de matrícula, polo que mediante a Orde do 22 de agosto de 2017 se modificou a Orde do 4 de xullo de 2014 (DOG núm. 168, do 5 de setembro de 2017), establecendo o mes de abril como o mes de referencia para a actualización dos prezos.
A variación anual (%) do IPC para a Comunidade Autónoma de Galicia no mes de xuño do ano 2017 foi de 1,6; porén, non se actualizaron os prezos ao coñecerse o dato unha vez iniciado o período de matrícula no Centro Superior de Hostalería de Galicia.
A variación anual (%) do IPC para a Comunidade Autónoma de Galicia no mes de abril deste ano 2018 foi de 1,2, polo que resulta preciso levar a cabo ambas as dúas actualizacións.
Polo exposto, en virtude do nomeamento realizado polo Decreto 159/2016, do 24 de novembro (DOG núm. 226, do 25 de novembro) e de conformidade coas competencias atribuídas,
Primeiro. Actualizar os prezos privados correspondentes aos estudos conducentes á obtención das titulacións do Centro Superior de Hostalería de Galicia, fixados pola Orde do 4 de xullo de 2014, para o curso académico 2018/19:
1. Prezos matrícula ordinaria por titulación:
2. Prezos reserva praza e outros:
Santiago de Compostela, 23 de maio de 2018
RESOLUCIÓN do 23 de maio de 2018 pola que se actualizan os prezos privados correspondentes á prestación de servizos polo Centro Superior de Hostalaría de Galicia.
Axencia Turismo de Galicia — III. Outras disposicións — 01/06/2018

Mediante a Orde do 4 de xullo de 2014 fíxanse os prezos privados correspondentes á prestación de servizos por parte do Centro Superior de Hostalaría de Galicia (DOG núm. 128, do 8 de xullo).
O artigo 4 da citada orde regula a actualización dos prezos e dispón que «os prezos privados correspondentes aos servizos establecidos nesta norma actualizaranse cada curso académico na mesma proporción que a variación interanual positiva experimentada polo índice de prezos de consumo (IPC) para a Comunidade Autónoma de Galicia no mes de xuño anterior ao do inicio de cada curso, mediante resolución da persoa titular da Dirección da Axencia Turismo de Galicia».
O dato do IPC do mes de xuño para a nosa Comunidade Autónoma publícao o Instituto Galego de Estatística a mediados do mes de xullo, iniciado xa o período de matrícula, polo que, mediante a Orde do 22 de agosto de 2017 modificouse a Orde do 4 de xullo de 2014 (DOG núm. 168, do 5 de setembro), que estableceu o mes de abril como o mes de referencia para a actualización dos prezos.
A variación anual (%) do IPC para a Comunidade Autónoma de Galicia no mes de xuño do ano 2017 foi de 1,6, porén non se actualizaron os prezos ao coñecerse o dato unha vez iniciado o período de matrícula no Centro Superior de Hostalaría de Galicia.
A variación anual (%) do IPC para a Comunidade Autónoma de Galicia no mes de abril deste ano 2018 foi de 1,2, polo que resulta preciso levar a cabo ambas as actualizacións.
Polo exposto, en virtude do nomeamento realizado polo Decreto 159/2016, do 24 de novembro (DOG núm. 226, do 25 de novembro), e de conformidade coas competencias atribuídas,
Primeiro. Actualizar os prezos privados correspondentes á prestación de servizos polo Centro Superior de Hostalaría de Galicia, fixados pola Orde do 4 de xullo de 2014, para o curso académico 2018/019:
Alumnos propios CSHG:
Alumnos outros centros:
Uso da residencia:
Uso das instalacións:
Consultoría e formación:
– Servizos de consultoría:
– Servizos de formación:
Aula cafetaría:
Aula restaurante buffet:
Aula restaurante carta:
Segundo. Estes prezos, de conformidade co artigo 3 da Orde do 4 de xullo de 2014, veranse incrementados co IVE ao tipo xeral que estea vixente no momento da prestación do servizo.
Santiago de Compostela, 23 de maio de 2018
RESOLUCIÓN do 22 de maio de 2018 pola que se dá publicidade ás axudas concedidas ao amparo da Resolución do 4 de xaneiro de 2018 pola que se establecen as bases reguladoras para a concesión, en réxime de concorrencia non competitiva, de subvencións a concellos para apoio, promoción e difusión das festas declaradas de interese turístico de Galicia, e se convocan para o ano 2018.
Axencia Turismo de Galicia — III. Outras disposicións — 01/06/2018

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 20 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 04.A2.761A.760.1, crédito orzamentario 306.000,00 €, que figuran no anexo desta resolución, concedidas ao amparo da Resolución do 4 de xaneiro de 2018 pola que se establecen as bases reguladoras para a concesión, en réxime de concorrencia non competitiva, das subvencións a concellos para apoio, promoción e difusión das festas declaradas de interese turístico de Galicia, e se convocan para o ano 2018.
Santiago de Compostela, 22 de maio de 2018
CORRECCIÓN de erros. RESOLUCIÓN do 14 de maio de 2018 pola que se aproban as bases reguladoras para a concesión, en réxime de concorrencia competitiva, das subvencións para o desenvolvemento de proxectos audiovisuais de produción galega e se convocan para o ano 2018.
Axencia Galega das Industrias Culturais — III. Outras disposicións — 01/06/2018

Advertido erro na citada resolución, publicada no
Diario Oficial de Galicia
núm. 100, do 28 de maio de 2018, procede facer as oportunas correccións:
Na páxina 26155, base sétima, punto 3, onde di: «j) De ser o caso, declaración responsable de que o guión proposto tivo subvención da Agadic á creación audiovisual.», debe dicir: «j) De ser o caso, declaración responsable de que o guión proposto tivo subvención da Agadic á creación audiovisual con posterioridade ao ano 2013».
Na páxina 26155, base sétima, punto 3, debe engadirse:
«l) Declaración na cal se especifique se se realizou
teaser
do proxecto».
Na páxina 26166, base décimo sétima, onde di: «A persoa beneficiaria deberá presentar no Rexistro da Agadic, tendo de prazo máximo ata o 1 de agosto do ano 2019, a conta xustificativa da realización do desenvolvemento do proxecto subvencionado, que conterá:», debe dicir: «A persoa beneficiaria deberá presentar no Rexistro da Agadic, tendo de prazo máximo ata o 31 de xullo do ano 2019, a conta xustificativa do desenvolvemento do proxecto subvencionado, que conterá:».
Na páxina 26166, base décimo sétima, punto 1, onde di: «a) Guión.», debe dicir: «a) Guión da obra audiovisual. No caso de series e miniseries, deberase entregar o guión de dous capítulos».
CORRECCIÓN DE ERROS. Resolución do 16 de maio de 2018 pola que se ordena a publicación do Acordo do Consello da Xunta de Galicia do 9 de maio de 2018 polo que se declaran festas de interese turístico de Galicia a Feira do Butelo da Fonsagrada (Lugo), a Festa do Caldo Galego de Mourente (Pontevedra) e a Semana Santa de Santiago de Compostela (A Coruña).
Axencia Turismo de Galicia — III. Outras disposicións — 01/06/2018

Advertido erro na resolución citada, publicada no Diario Oficial de Galicia número 100, do 28 de maio de 2018, cómpre facer a seguinte corrección:
Na páxina 26182, na terceira liña do sumario e mais na novena liña do texto, onde di: «Feira do Botelo», debe dicir: «Feira do Butelo».
RESOLUCIÓN do 24 de maio de 2018 pola que se lle dá publicidade a unha modificación da Resolución do 15 de decembro de 2017, en virtude da cal se encarga ao medio propio Tecnologías y Servicios Agrarios, S.A. S.M.E., M.P., o servizo técnico cualificado para o control, xestión e análise de proxectos e actividades relacionadas cos procedementos de avaliación ambiental e coa autorización ambiental integrada.
Consellería de Medio Ambiente e Ordenación do Territorio — III. Outras disposicións — 01/06/2018

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dase publicidade á seguinte encomenda coas seguintes características:
1. Resolución do 9 de abril de 2018, da Consellería de Medio Ambiente e Ordenación do Territorio, pola que se modifica a Resolución do 15 de decembro de 2017, en virtude da cal se encarga ao medio propio Tecnologías y Servicios Agrarios, S.A. S.M.E., M.P., o servizo técnico cualificado para o control, xestión e análise de proxectos e actividades relacionadas cos procedementos de avaliación ambiental e coa autorización ambiental integrada.
– Actividade. A encomenda comprende traballos de avaliación ambiental estratéxica, avaliación de impacto ambiental así como de tramitación da autorización ambiental integrada. A súa modificación supón a ampliación dos traballos encomendados inicialmente.
– Natureza e alcance da xestión encomendada. Esta encomenda ten natureza intersubxetiva, ao ter Tragsatec a consideración de medio propio instrumental da Administración segundo o establecido na disposición adicional vixésimo cuarta da Lei 9/2017, do 8 de novembro, de contratos do sector público, pola que se transpoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014.
Prazo de vixencia. O período de execución comeza despois de recibir a resolución de ampliación finalizando, en calquera caso, antes do 31 de decembro de 2018.
– Modalidade de financiamento. Esta encomenda tramítase con cargo aos orzamentos da Comunidade Autónoma de Galicia para o ano 2018, aplicación orzamentaria 07.02.541D.640.
Santiago de Compostela, 24 de maio de 2018
RESOLUCIÓN do 3 de maio de 2018 pola que se dá publicidade aos convenios de colaboración subscritos por este ente público no primeiro cuadrimestre do ano 2018.
Instituto Enerxético de Galicia — III. Outras disposicións — 11/05/2018

Para os efectos previstos no artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), acórdase darlles publicidade aos convenios de colaboración subscritos polo Instituto Enerxético de Galicia (Inega) no primeiro cuadrimestre do ano 2018 e que se relacionan no anexo a esta resolución.
Santiago de Compostela, 3 de maio de 2018
EXTRACTO da Orde do 20 de abril de 2018 pola que se establecen as bases reguladoras para a concesión de subvencións para a edición en lingua galega de recursos didácticos curriculares para niveis non universitarios, e se procede á súa convocatoria (ED106A).
Consellería de Cultura, Educación e Ordenación Universitaria — III. Outras disposicións — 11/05/2018

BDNS (Identif.): 397380.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarias
Empresas mercantís do sector editorial, sexan persoas físicas ou xurídicas, sempre que, estando legalmente constituídas, cumpran os requisitos establecidos nesta orde; non estean incursas nalgún dos supostos previstos no artigo 10 da Lei 9/2007, do 13 de xuño, de subvencións de Galicia, e elaboren os recursos didácticos curriculares obxecto desta orde.
Segundo. Obxecto
Edición en lingua galega de recursos didácticos curriculares e complementarios destes para os niveis non universitarios.
Terceiro. Bases reguladoras
Orde do 20 de abril de 2018 pola que se establecen as bases reguladoras para a concesión de subvencións para a edición en lingua galega de recursos didácticos curriculares para niveis non universitarios, e se procede á súa convocatoria (ED106A), que se publica no
Diario Oficial de Galicia
.
Cuarto. Contía
Importe total da convocatoria: 170.000 euros.
Quinto. Prazo de presentación de solicitudes
Un mes contado desde o día seguinte ao da publicación da Orde do 20 de abril de 2018 no
Diario Oficial de Galicia
.
Santiago de Compostela, 20 de abril de 2018
RESOLUCIÓN do 2 de maio de 2018 pola que se dá publicidade aos convenios de colaboración subscritos por esta institución no primeiro cuadrimestre do ano 2018.
Consello de Contas de Galicia — III. Outras disposicións — 11/05/2018

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir, para a súa publicación no
Diario Oficial de Galicia,
unha relación dos convenios subscritos referida ao cuadrimestre anterior, para os efectos de cumprir coas obrigas legais fixadas.
En consecuencia, e para dar cumprimento a esa obriga,
Darlle publicidade á relación dos convenios subscritos polo Consello de Contas de Galicia nos meses de xaneiro, febreiro, marzo e abril do ano 2018, que se incorpora como anexo a esta resolución.
Santiago de Compostela, 2 de maio de 2018